Oorwinning vir polisieman met posttraumatiese stresversteuring | Maroela Media
Oorwinning vir polisieman met posttraumatiese stresversteuring
Die vakbond Solidariteit het Vrydag namens een van hul lede, sersant Armand Gerber, 'n oorwinning behaal toe die arbeidshof in Kaapstad beslis het dat hy weer in sy administratiewe posisie heraangestel en alle dissiplinêre aksies teen hom gestaak moet word.
Dit volg nadat Solidariteit genoodsaak was om die hof te nader omdat die polisiebestuur op 16 Februarie vanjaar vir Gerber, wat aan posttraumatiese stresversteuring ly, na 'n hof ontplooi het om gevangenes te vervoer.
Posttraumatiese stresversteuring is in 2014 by Gerber gediagnoseer nadat hy 'n traumatiese insident ervaar het terwyl hy aan diens was. Die polisie het Gerber tot en met 2020 onbevoeg verklaar om 'n vuurwapen te hanteer en hy is ná die diagnose in 'n administratiewe pos geplaas.
Volgens Anton van der Bijl, hoof van Solidariteit se Sentrum vir Billike Arbeidspraktyke, word Gerber by die hof blootgestel aan spanningsvolle en gevaarlike scenario's wat hy nie in staat is om te hanteer nie. "Ons sou verwag het dat hy met meer omsigtigheid en simpatie hanteer sou word, maar dit het nie gebeur nie," het Van der Bijl gesê.
Van der Bijl voer aan die polisie is volgens die wet op beroepsgesondheid en -veiligheid wetlik verplig om 'n werkplek te skep wat heeltemal vry is van enigiets wat beserings of siektes kan veroorsaak. "Die polisie het egter in hul plig versuim om 'n werknemer wat nie sy eie veiligheid asook die veiligheid van sy kollegas kan waarborg nie, te beskerm," het Van der Bijl bygevoeg.
"Ons is verheug oor die uitspraak, wat net weereens die konsep van onwettige instruksies definieer. Ons is bly dat die howe die nodige sensitiwiteit aan die dag kon lê," het Van der Bijl saamgevat.
Dit is mos vanselfsprekend dat die polisie beampte in n departement soos vuurwapenlisensie of motor ongeluk geplaas moet word dit wys net die vlak van intelligensie van die polisie se top bestuur of is dit so gedoen om die lid te forseer om te bedank omrede hy wit is
Ek wonder nou net of mans nee wag jong seuns wat 18 was , toe hulle moes oorlog voer in Rwanda, mense moes dood skiet op bevel en wie weet watse wrede goed nog moes uitvoer ook agter n lessenaar beland het ? Hulle mag nie gehuil het nie,gekla het nie en ook nie daaroor gepraat het nie . As jy my vra is PTS algemeen onder polisie lede , want wie wil n werk he waar jy vermoor word as jy n saak opvolg of uitgeroep word…
die dag wat jy by saps aan sluit moet jy dit kan handteer jy het geweet waar in jy jou self in laat.Saps moet moord ongeluke kan hanteer.Waarom nou met stres tie skryf.Elke persoon weet as hy vir dr leer dan moet hy met alles wat daar aan is kan handteer dood en daar is nog.En so ook n verpleegste hulle ook met al die goed te doene kry.Nou word stres met alle beskryf asb
Gemengde gevoelens by my oor die saak. In privaatsektor word jy afgedank indien jy nie gesond is om jou werk te verrig nie. Hoekom moet staatsamptenare gepamperlang word? Ek weet ook van baie staatsamptenare wat 'n "mediese kondisie" uitbuit om persoonlike voorkeure te bewerkstellig. Ek hoop nie dit is waar in die geval nie want ek sit eerder in 'n warm kantoor as koue hof?
Annie ek hoop jou bubbeltjie bars nooit nie! Ja eks seker jys daai tiepe soos JaNee beskryf. As dit die geval is betaal meer belasting asb polisie se selarise is van die slegste wereld wyd. Mar met met mense soos jy cope o ja vinnig om te judge maar wie bel ons as jou kar gesteel word by jou huis ingebreek word. Iemand jou vloek of geld skuld dan hol jy jou kniegies kort polisie kantore toe.